**Referat fra bestyrelsesmøde i grundejerforeningen d.5.jan 2016**

Til stede: Alice, Susanne og Bodil. Afbud fra Tove

1. Siden sidst
2. Høringssvar angående støj
3. Planlægning af generalforsamling
4. evt.

ad 1 Tilsyneladende har der ved dette årsskifte været lidt mindre fyrværkeri i landsbyen end de foregående år. Den omdelte informationsseddel har muligvis virket efter hensigten. Problemet tages op igen ved næste årsskifte med kontakt til bestyrelsen i Toften og med Bo Vest. Endvidere skrives restriktionerne angående fyrværkeri i landsbyen ind i velkomstbrevet til nye indflyttere sammen med en opfordring til at tilmelde sig nyhedsbrevet og tjekke foreningens hjemmeside, så man er opdateret – og selvfølgelig også melde sig ind i grundejerforeningen.

Alice sender oplæg til Jan Holm angående landsbyvandring og forskønnelse i landsbyen.

Ad 2 Høringssvar angående støj er færdigt og pt lagt på hjemmesiden. Det kan evt. bruges som udgangspunkt for yderligere kommentarer og sendes efterfølgende, - men det skal gå lidt hurtigt der er deadline d. 11 jan.

Ad 3 Næste generalforsamling bliver ca. 10 marts, hvor bl.a. foreningens vedtægter tages op til revision. Planlægning af selve generalforsamlingen sker på næste bestyrelsesmøde som holdes 9. februar kl.19.30 hos Bodil

Ad 4 ikke noget

Ref. Bodil